Σαμ Γουόρθινγκτον

Ο Σάμιουελ Χένρι Τζον Γουόρθινγκτον (Samuel Henry John Worthington γεννημένος στις 2 Αυγούστου 1976) είναι Αυστραλός ηθοποιός. Είναι περισσότερο γνωστός για τον ρόλο του Τζέικ Σάλι στο Avatar (2009) και στις συνέχειες του, Avatar: The Way of Water (2022) και Avatar: Φωτιά και Στάχτη (2025), Μάρκους Ράιτ στο Εξολοθρευτής: Η σωτηρία (2009) και ο Περσέας στο Τιτανομαχία (2010) και στην συνέχεια του Η Οργή των Τιτάνων (2012). Αργότερα πήρε πιο δραματικούς ρόλους, εμφανιζόμενος στις ταινίες Το Χρέος (2010), Έβερεστ (2015), Αντιρρησίας Συνείδησης (2016), Αναζητώντας την Αλήθεια  (2017), Manhunt: Unabomber (2017) και Το Κάταγμα (2019).

Στην τηλεόραση, εμφανίστηκε στην πατρίδα του την Αυστραλία ως Χάουαρντ στο Love My Way και ως Φίλιπ Σούλερ στην τηλεοπτική δραματική μίνι σειρά Deadline Gallipoli, για την οποία ήταν επίσης εκτελεστικός παραγωγός. Έδωσε τη φωνή του πρωταγωνιστή, Καπετάνιος Άλεξ Μέισον, στο βιντεοπαιχνίδι Call of Duty: Black Ops (2010), καθώς και στις συνέχεις του Call of Duty: Black Ops II (2012) και Call of Duty: Black Ops 4 (2018). Το 2022, πρωταγωνίστησε στη μίνι σειρά του αληθινού εγκλήματος Κάτω απ' τη Σημαία του Ουρανού.

Το 2004, ο Γουόρθινγκτον έλαβε το υψηλότερο κινηματογραφικό βραβείο της Αυστραλίας για τον πρωταγωνιστικό ρόλο του στο Μη Μιλάς για Αγάπη.

 Παραπομπές 

Κατηγορία:Αυστραλοί ηθοποιοί